VEGA og s!b!p!

**Daniel Norgren svøber VEGA ind i varm, nordisk melankoli**
*Den 1. februar bevæger den svenske sangskriver Store VEGA med sine eminente folksange, der dykker ned i de amerikanske sangskrivertraditioner.*

Den 19. april udgav Daniel Norgren albummet *Wooh Dang*, der var sangskriverens første verdensomspændende udgivelse. Norgren har produceret albummet sammen med sine gamle venner Anders Grahn (bas), Erik Berntsson (trommer) og Andreas Filipsson (guitar og banjo.

Albummet blev skrevet løbet af efteråret 2018 i et gammelt bondehus fra det 19. århundrede tæt på Nordgrens hjem i Sydvestsverige. Her har den 35-årige musiker opbygget et slags vestgotisk svar på The Bands legendariske The Big Pink-studie, hvorfra han udsender sange indspillet på gammelt analogt udstyr.

*Woo Dang* er et unikt bevis på sangskriverens evne til at levere atmosfæriske og dybdeborende sange, der emmer af mystik og melankoli. Albummet er blevet rost af anmeldere verden over, og Pitchfork skriver bl.a. i deres anmeldelse:

*”When Norgren works in standard verse-chorus-verse structure, his songs move from mesmerizing, genre-less impressionism to sharply defined, soulfully rendered declarations. On Wooh Dang he spans the spectrum. Singers have sung about nature’s power and the curative transcendence of love since songs were invented, but Norgren’s perspective somehow feels brand-new.”*

Sangskriveren har siden 2006 udgivet sine smukke folk, country og blues inspirerede sange. Med sin karakteristiske hæse vokal og smukke melodilinjer har sangskriveren bevæget publikum i det meste af Europa og USA.

Debutalbummet *Kerosene Dreams* udkom i 2007 og blev primært indspillet på hjemmebyggede instrumenter. Året efter udkom opfølgeren *Outskirt*, der fik bluesfansene op af stolene, med dens fine referencer til de gamle legender. Med albummet røg Daniel Norgren på en lang, europæisk turné.

Daniel Norgren har gennem sine seneste seks album udviklet et særegent, musikalsk udtryk, der med varme guitarer-riff og trommerytmer omfavner lytteren i et blødt tæppe af bittersøde, melankolske kærtegn.

**Fakta om koncerten:**

Daniel Norgren (SE)

Lørdag d. 1. februar kl. 20.00

Store VEGA, Enghavevej 40, 1674 København V

Billetpris: 260 kr. + gebyr

Billetsalget starter fredag den 27. september kl. 10.00 via vega.dk, s!b!p! og Ticketmaster